Այս կարճ ժամանակում արդեն «Արի տուն» ծրագրի մասնակիցների 4 ամուսնություն է գրանցվել, տասնյակ երիտասարդներ եկել ու սովորում են մեր համալսարաններում: Նաև` Հայաստանում բնակություն հաստատողներ կան: Կարծում եմ, որ կարելի է և խոշոր համայնքներում ստեղծել հատուկ գրասենյակներ, որոնք տարվա ընթացքում կպատրաստեն երիտասարդներին` Հայաստան գալ: Ինչո՞ւ չէ` կարելի է նաև նույնանուն ՊՈԱԿ հիմնել: Իսկ ճամբար արդեն ունենք: Օգտվելով առիթից, ուզում եմ խորին շնորհակալություն հայտնել հայաստանաբնակ այն ընտանիքներին, որոնք սիրով հյուրընկալում են հայ երիտասարդներին: Նրանց այդ քայլը ոչ միայն նյութական օգնություն է մեր պետությանը, այլ նաև բարոյական, ազգային վեհանձնություն: